मोदी ने कहा- दुनिया में अगर कोई भी हिंदुस्तानी फंस जाता है तो हम सोते नहीं हैं
Prime Minister Narendra Modi Karnataka Election Campaign - PM Modi Interacts With Sudan Clash Returnees In Shivamogga. प्रधानमंत्री नरेंद्र मोदी ने रविवार को कर्नाटक में सूडान से आए लोगों से बातचीत की। हक्की पिक्की जनजाति के कई सदस्यों को आज ही ऑपरेशन कावेरी के तहत सूडान से शिवमोग्गा लाया गया।
प्रधानमंत्री नरेंद्र मोदी ने रविवार को कर्नाटक में सूडान से आए लोगों से बातचीत की। हक्की पिक्की जनजाति के 210 सदस्यों को आज ही ऑपरेशन कावेरी के तहत सूडान से शिवमोगा लाया गया। PM ने बातचीत करते हुए उनके अनुभवों को सुना। इस दौरान PM मोदी ने कहा कि दुनिया में अगर कोई भी हिंदुस्तानी फंस जाता है तो हम सोते नहीं हैं।
दरअसल, सूडान में पिछले कई दिनों से मिलिट्री और पैरामिलिट्री के बीच लड़ाई जारी है। इस दौरान वहां कई भारतीय फंस गए। उन्हें वापस लाने के लिए भारत सरकार ने ऑपरेशन कावेरी चलाया। इसके तहत अब तक 4000 से ज्यादा लोगों को लाया जा चुका है।
अब सिलेसिलेवार पढ़िए PM और सूडान से लौटे भारतीयों के बीच सवाल-जवाब ...
PM का सवाल: सबसे पहले मुझे बताइए, कैसे मुसीबत शुरू हुई? आपको कब पता चला? कहां थे उस समय आप?
जवाब: हम सारे 15 से 20 लोग एक होटल में थे। अचानक तेज धमाका हुआ। एक पानी वाले टैंक को उड़ा दिया गया। फिर लाइट का ट्रांसफार्मर उड़ाया गया। धीरे-धीरे खाने-पीने की चीजें बंद हो गईं। एयरपोर्ट बंद हो गए। हम भगवान से प्रार्थना करने लगे कि हमें बचा लो, फिर हमारे साथ रहने वाली रुक्मणि ने कहा कि फिकर मत करो हमारे वहां डबल इंजन वाला बैठा है। फिकर न करो, वो बचा लेगा और आपने बचा लिया।
PM का सवाल: आप लोग कितने साल से सूडान जा रहे हैं?
जवाब: हम 4-5 साल से जा रहे हैं। हमें लग रहा था कि हम जिंदा नहीं लौट पाएंगे। फिर हमें वापस लौटाने के लिए आपने दिल्ली में एक मीटिंग की। फिर हमें भरोसा हुआ कि हमारा प्रधानमंत्री हमें बचा लेगा। जैसे एक बच्चे के खो जाने पर पिता उसे खोजकर घर लाता है, वैसे ही आप हमें खोज-खोजकर वापस ले आए।
PM का सवाल: आपको कोई नुकसान तो नहीं हुआ?
जवाब: हमें वहां एक भी खरोंच नहीं आई। आज हम पूरी तरह से आपकी वजह से लौटकर आए हैं। इसके लिए आपको धन्यवाद।
सूडान में फंसे 4000 से ज्यादा लोगों को भारत लाया गया: PM मोदी 
PM मोदी ने कहा कि यहां कुछ नेता बयानबाजी कर रहे थे। हमें लगा कि अगर यहां के विपक्षी नेता ऐसा बयान देंगे तो सूडान में पता चल जाएगा कि भारतीय कहां छिपे हैं और उन्हें मार दिया जाएगा। इसलिए हमें चुपचाप काम करना था। वहां लूट भी हो रही थी। हमें वो भी सुरक्षा करनी थी। हमें खुशी है कि सूडान में फंसे 4000 से ज्यादा लोगों को भारत लाया गया।
PM ने हक्की पिक्की जनजाति के लोगों से कहा कि देश के लोगों ने आपकी मदद की है। कभी मौका मिले तो आप भी दूसरों की मदद कीजिएगा।
मामले से जुड़ी भास्कर की ये खास खबरें भी पढ़ें...
1. शिवमोगा में PM बोले - आपने जो प्यार और आशीर्वाद दिया, उसे ब्याज समेट लौटाऊंगा
कर्नाटक चुनाव प्रचार में पीएम मोदी के कैंपेन का आज आखिरी दिन है। पीएम ने रविवार सुबह बेंगलुरु में एक रोड शो निकाला। उसके बाद दोपहर में उन्होंने शिवमोगा रूरल में एक जनसभा को संबोधित किया। पूरी खबर पढ़ें...
2. जिंदा लौटने की उम्मीद नहीं थी, सूडान से बिहार लौटे लोग बोले- बम बरस रहे थे ​​​​​
सूडान से आए मजदूरों ने बताया कि वहां के हालात बहुत खराब हैं। बम, गोलियों की आवाजें गूंजती रहती हैं। लौटते वक्त भी बम बरस रहे थे। हम जिंदा वापस लौटने की उम्मीद छोड़ चुके थे। जहाज में मौजूद मुस्लिम कलमा पढ़ते तो हिंदू हनुमान चालीसा। पूरी खबर पढ़ें...